**Hortobágy Község Önkormányzatának**

**Polgármesterétől 5. sz. napirend**

**E L Ő T E R J E S Z T É S**

(a képviselő-testület 2024. március 26-ai rendes, nyilvános ülésére**)**

**Tárgy:** A 01079/3 és a 01079/6 helyrajzi számú ingatlanok megvásárlásra vonatkozó kérelem

*Tisztelt Képviselő-testület!*

Tóth János József hortobágyi lakos (4071 Hortobágy, Árpádhalom major 1.) ingatlanvásárlási kérelmet nyújtott be 2024. február 13-án a Hortobágy külterület 01079/3 és 01079/6 hrsz-ú ingatlanokra vonatkozóan Hortobágy Község Önkormányzatához. (előterjesztés 1. melléklete)

A hortobágyi 01079/3 hrsz. alatti külterületi ingatlan 20962 m2 területű, 12,37 AK értékű, „gyep” művelési ágú, a hortobágyi 01079/6 hrsz. alatt külterületi ingatlan 125554 m2 területű, 74,08 AK értékű „legelő” művelési ágú.

Az ingatlanok tekintetében a kérelmező haszonbérleti jogosultsággal rendelkezik 2025. december 31-ig, így az ingatlanok tekintetében elővásárlási jogosultsággal rendelkezik.

Hortobágy Község Önkormányzat Képviselő-testülete Hortobágy Község nemzeti vagyonáról szóló 8/2021. (VI.30.) önkormányzati rendelete alapján a 01079/3 hrsz jelenleg forgalomképtelen törzsvagyon, továbbá a 24/2021. (XII. 6.) önkormányzati rendelettel a Képviselő-testület nemzetgazdasági szempontból kiemelt jelentőségű nemzeti vagyonná nyilvánította.

A 01079/6 helyrajzi számú ingatlan esetén készült értelési szakvélemény, mely meghatározta a terület forgalmi értékét. (előterjesztés 2. melléklete) A vevő szóban azt nyilatkozta, hogy 2.000.000.- forint/ha áron is megvásárolná az ingatlanokat.

Az ingatlanok értékesítése esetén első lépésben a 01079/3 helyrajzi számú ingatlant a forgalomképtelen törzsvagyonból szükséges áthelyezni az Önkormányzat üzleti vagyonába egy rendeletmódosítással.

Ezt követően az ingatlanra vonatkozó értékelési szakvélemény alapján meghatározott áron lehetővé válik az ingatlan adás-vétele.

Kérem a tisztelt Képviselő-testületet, hogy az előterjesztésben foglaltakat megtárgyalni a határozattervezetről döntést hozni szíveskedjen!

**HATÁROZATI JAVASLAT**

Magyarország helyi önkormányzatairól 2011. évi CLXXXIX. törvény 107. § alapján Hortobágy Község Képviselő-testülete értékesíteni szándékozik a tulajdonában álló

* 01079/3 helyrajzi számú 20962 m2 területű, 12,37 AK értékű, „gyep” művelési ágú, külterületi ingatlant a vagyonrendelet módosítását követően, az értékelési szakvéleményben meghatározott értéken, de legalább 2.000.000.- forint/ha áron,
* 01079/6 helyrajzi számú 125554 m2 területű, 74,08 AK értékű „legelő” művelési ágú külterületi ingatlant 2.000.000.- forint/ha áron

Felkéri a Polgármestert, hogy a feltételek beálltát követően az adásvételi szerződést kösse meg.

**Határidő:** azonnal, ill. folyamatos, az adásvételi szerződés megkötésére 2024. május 31.

**Felelős:** Jakab Ádám András polgármester

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető